kardosdrur/scandi-wiki huggingface dataset:
Club Atlético Vélez Sarsfield

Club Atlético Vélez Sarsfield (normalt bare kendt som Vélez Sarsfield) er en argentinsk fodboldklub fra hovedstaden Buenos Aires. Klubben spiller i landets bedste liga, Primera División de Argentina, og har hjemmebane på stadionet Estadio José Amalfitani. Klubben blev grundlagt den 1. januar 1910, og har siden da syv gange vundet det argentinske mesterskab, én gang Copa Libertadores, én gang Intercontinental Cup, én gang Supercopa Sudamericana, én gang Copa Interamericana og én gang Recopa Sudamericana.

Titler 
 Argentinsk mesterskab (10): 1968 (Nacional), 1993 (Clausura), 1995 (Apertura), 1996 (Clausura), 1998 (Clausura), 2005 (Clausura), 2009 (Clausura), 2011 (Clausura), 2012 (Inicial), 2012/13 (Primera División).

 Supercopa Argentina (1): 2013

 Copa Libertadores (1): 1994

 Intercontinental Cup (1) 1994

 Supercopa Sudamericana (1) 1996

 Copa Interamericana (1) 1994

 Recopa Sudamericana (1) 1997

Kendte spillere 
  Pedro Larraguy
  Carlos Bianchi
  Ricardo Gareca
  Ubaldo Fillol
  Diego Simeone
  Christian Bassedas
  Mauricio Pellegrino
  Sergio Goycochea
  Oscar Ruggeri
  Mauro Zárate
  Nicolás Otamendi
  Jonás Gutiérrez
  José Luis Chilavert

Danske spillere 

  Ingen

Eksterne henvisninger 
 Klubbens officielle hjemmeside

Noter 

Etableret i 1910
Fodboldklubber i Buenos Aires
Ace Ventura

Titlen Ace Ventura kan henvise til flere artikler:

 Ace Ventura: Pet Detective – en spillefilm fra 1994 med Jim Carrey
 Ace Ventura: When Nature Calls/ - Når naturen kalder – en opfølger til filmen fra 1994 ligeledes med Jim Carrey
 Ace Ventura: Pet Detective (tegnefilm) – en tegnefilmserie, der blev lavet fra 1995 til 2000
 Ace Ventura (spil) – et spil, der blev lavet i 1996
 Ace Ventura Jr: Detektiv – en tv-film fra 2009 om Ace Venturas søn
NIRAS

NIRAS Gruppen A/S er et holdingselskab for en række rådgivningsvirksomheder i flere lande.
Det har hovedkontor i Blovstrød i Nordsjælland.
I Danmark sker aktiviterne blandt andet i virksomheden NIRAS A/S.

NIRAS har aktiviteter inden for byggeri og infrastruktur, forsyning, miljø og natur, klima og energi samt planlægning og udviklingsbistand.
NIRAS beskæftiger godt 2200 medarbejdere.
De gennemfører projekter over det meste af verden fra kontorer i Europa, Afrika og Asien.
Det har sine største selskaber i Danmark, Sverige, Norge, Finland og Storbritannien. NIRAS er medlem af Foreningen af Rådgivende Ingeniører (F.R.I.) og International Federation of Consulting Engineers (FIDIC).

Historie 
NIRAS blev grundlagt i 1956 af civilingeniørerne Jørgen Kristian Nielsen og Konrad von Rauschenberger. 

Aktieselskabet NIRAS A/S blev oprettet i 1971 som Chr. F. Gröner A/S.
Holdingselskabet NIRAS Gruppen A/S blev etableret i 1983 som Nielsen & Rauschenberger Gruppen A/S.

Den 22. december 2016 blev det annonceret at ALECTIA og NIRAS vil fusionere. Det nye selskab vil blive videreført under navnet NIRAS. Fusionen blev en realitet den 21. april 2017.

Ved udgangen af 2021 var der omkring 1.800 ansatte i det danske datterselskab NIRAS A/S.

Referencer

Eksterne links 
 Niras' danske hjemmeside

Ingeniørvirksomheder i Danmark
Etableret i 1956
Tidebønner

Flere religioner har tidebønner som ritual:
 Tidebønner (kristendom) – om tidebønner inden for kristendommen
 Salah – islams fem tidebønner
Mesterholdenes Europa Cup i håndbold 1975-76 (kvinder)

Mesterholdenes Europa Cup i håndbold 1975-76 for kvinder var den 16. udgave af Mesterholdenes Europa Cup i håndbold for kvinder. Turneringen havde deltagelse af 13 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp.

Turneringen blev vundet af RK Radnički fra Jugoslavien, som i finalen på hjemmebane i Beograd besejrede Mora Swift Roermond fra Holland med 22-12. Det var første gang i turneringens historie, at et jugoslavisk hold vandt titlen, og samtidig var det første gang, at et hollandsk hold nåede finalen.

Danmarks repræsentant i turneringen var de danske mestre fra Handelsstandens Gymnastikforening, som blev slået ud i kvartfinalen, hvor holdet tabte 19-24 over to kampe til de senere finalister fra Mora Swift Roermond fra Holland.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Beograd i Jugoslavien.

Kilder / eksterne henvisninger 
 World Handball Archive – Women Handball European Champions Cup 1976

Noter 

1975-76 (kvinder)
Håndbold i 1975
Håndbold i 1976
Kvindehåndbold
Morten Brask

Morten Brask (født 10. marts 1970 i København) er en dansk forfatter som har udgivet romaner, rejsebøger, fagbøger og satiriske bøger. Hans skønlitterære debut var romanen Havet i Theresienstadt (2007), som i 2011 udkom på fransk og blev nomineret til Pris du roman Fnac.

I marts 2011 udkom Morten Brasks anden roman, William Sidis perfekte liv, som er baseret på vidunderbarnet William James Sidis liv og skæbne. Den er udkommet i ni lande og tildeltes flere litterære priser. I 2013 udgav han den autofiktive roman En pige og en dreng og i 2016 romanen Ofrene.

Udmærkelser 

 Statens Kunstfonds tre-årige arbejdsstipendium 2011
 Prix de Roman FNAC 2011 (nomineret)
 Chapitre du roman européen 2011 (nomineret)
 Coup de cœur des Libraires 2011
 Premio Bottari Lattes Grinzane 2015
 Premio Speciale Edoardo Kihlgren Opera Prima 2015

Bibliografi

Romaner 
 Havet i Theresienstadt (2007)
 William Sidis perfekte liv (2011)
 En pige og en dreng (2013)
 Ofrene (2016)

Rejsebeskrivelser 
 Rejse i regntid (2001)

Fagbøger 
 Jøden & Arieren – i den nazistiske filmpropaganda (1995)
 Blondanett (2005)
 Film Macht Frei (2008)

Satire 
 Snapstinget 1 (2001)
 Snapstinget 2 (2002)

Eksterne henvisninger 
 Morten Brask's officielle hjemmeside
 Interview på bibliotekernes "Litteratursiden.dk" med Morten Brask om Havet i Theresienstadt

Noter 

Romanforfattere fra Danmark
Rejsebogsforfattere fra Danmark i 1900-tallet
Faglitterære forfattere fra Danmark
Satirikere fra Danmark
Dansksprogede forfattere fra Danmark
Mandlige forfattere i det 21. århundrede
Lifan

Lifan (kinesisk: 力帆, pinyin: Lì fān) er en producent af lastbiler, biler og motorcykler. Selskabet har hovedkvarter i Chongqing i Folkerepublikken Kina. Selskabet blev Grundlagt i 1992 af Yin Mingshan.

Produkter 

Køretøjsproducenter fra Kina
Chongqing
Etableret i 1992
Motorcykelmærker
Bilmærker
HP 9100A

HP 9100A er en computer fra Hewlett-Packard, der omkring 1969 kostede $4900.
Den blev lanceret som "The new Hewlett-Packard 9100A personal computer".

HP 9100A var meget dyr, fyldte meget og var svær at programmere. Den skulle være regnestokkens afløser, men blev overhalet af Texas Instruments der kom med TI SR-50 og SR-51 og Hewlett-Packard kom med HP-35. Det var de første egentlige matematiske lommeregnere.

Eksterne henvisninger 
 HP 9100A
 9100A desktop calculator, 1968
 

Mikrocomputere
Hewlett-Packard
Ace Ventura: Pet Detective

Ace Ventura – Detektiv (en: Ace Ventura: Pet detective) er en amerikansk farce/komediefilm fra 1994 med Jim Carrey i den mandlige hovedrolle og Courteney Cox i den kvindelige.

Den handler om den meget mærkelige og skøre "kæledyrsdetektiv" Ace Ventura.
Det amerikanske fodbold-hold Miami Dolphins mister deres maskot "Snow-Flake", og det er så op til Ace Ventura at få fat i den delfin igen.

Filmen er produceret af Warner Brothers og instrueret af Tom Shadyack. I 1995 kom der en efterfølger: Ace Ventura: Når Naturen Kalder

Roller 
 Jim Carrey – Ace Ventura
 Courteney Cox – Melissa Robinson
 Sean Young – Lt. Lois Einhorn
 Tone Loc – Emilio (som Tone Lõc)
 Dan Marino – sig selv
 Noble Willingham – Riddle
 Troy Evans – Roger Podacter
 Raynor Scheiner – Woodstock
 Udo Kier – Ron Camp

Eksterne henvisninger 
 
 

Amerikanske film fra 1994
Komediefilm fra USA
Oluf Bang (genealog)

Oluf Bang (født 7. august 1710, død 8. juli 1783) var en dansk genealog. 

Bang blev født i Hillerød, hvor hans far, Oluf Madsen Bang, var byskriver; moren hed Kirstine Marie (født Thams). Han blev student i 1728, var hjælpepræst først ved Sankt Olufs Kirke i Helsingør, fra 1738 hos sin bror Hans Jørgen Bang på Vallø; 1740 skoleholder for fattigskolen ved Holmens Kirke i København. Han blev 1746 klokker ved samme kirke, til dette embede havde Christian VI givet ham ventebrev. Bang var gift to gange, 1. (1746) med Jytte Christiane Giøe (død 14. marts 1764), datter af provst Marcus Giøe i Nykøbing Mors, 2. (20. december 1779) med Jytte Sophie Marschall. 

Bang, der var bekendt for sin personlige karakter, sin flid og sin kærlighed for fædrelandets historie, har gjort sig fortjent ved udgivelsen af Samling af adskillige opbyggelige og nyttige Materier, et periodisk skrift, der udkom med 7 hæfter 1743-47 og indeholder dels referater om nylig udkomne bøger, dels bidrag af forskellig art til fædrelandets historie, samt ved stiftelsen af det kongelige genealogisk-heraldiske Selskab, 3. maj 1777, hvis forstander han var i dets første år til 1780. Bang oplevede at se den første frugt fremkomme som resultat af dette selskabs virksomhed, nemlig 1. hæfte af Lexikon over adelige Familier i Danmark, Norge og Hertugdømmerne, hvilket udkom 1782.

Kilder 
 

Historikere fra Danmark
Genealoger fra Danmark
Danskere i 1700-tallet
Personer fra Hillerød
Dansksprogede forfattere fra Danmark
Zbigniew Wassermann

Zbigniew Franciszek Wassermann (født 17. september 1949, død 10. april 2010) var en polsk politiker og advokat. Han var medlem af Sejm, det polske parlament, hvor han repræsenterede partiet Lov og Retfærdighed . Han omkom i flyulykken ved Smolensk 10. april 2010.

Wassermann var født i Kraków. Han studerede ved Universitet Jagielloński hvor han tog sin jurist-eksamen.

Fra november 2005 til november 2007 var han minister i regeringerne Kazimierz Marcinkiewicz og Jaroslaw Kaczynski.

Politikere fra Polen
Personer fra Kraków
Omkomne under flyulykken ved Smolensk 10. april 2010
Jurister
Tornblad

Tornblad (Ulex) er en slægt med ca. 20 arter, der er udbredt i Nordafrika og det sydvestlige og vestlige Europa. Det er kraftigt tornede buske med en tæt og stærkt forgrenet vækst. Skuddene er furede, og alle forgreninger ender i en torn. Bladene er spredtstillede, og kun hos kimplanterne ses det karakteristiske, trekoblede blad. Senere bliver de nåleformede ofte med stikkende, bladagtige bladstilke. Blomsterne findes enkeltvis eller op til tre sammen i bladhjørnerne. Blomsten er 5-tallig og uregelmæssig med et bæger, der har en totandet overlæbe og en tretandet underlæbe. Kronbladene er gule. Frugterne er ægformede til aflange bælge med ét til seks frø.

 Almindelig Tornblad (Ulex europaeus)

 Ulex gallii
 Ulex minor

Ærteblomst-familien
Brilliance China Auto

Brilliance China Auto, også kendt som Huachen (华晨), er en kinesisk bilproducent med hovedkvarter i Shenyang. Udenfor Europa sælges deres personbiler under navnet Zhonghua. 

Brilliance BS4 licensproduceres af den nordkoreanske bilproducent Pyeonghwa Motors under navnet Pyeonghwa Hwiparam II.

Bilmodeller
Brilliance BC3
Brilliance BS2
Brilliance BS4
Brilliance BS6

Links
Brilliance China Autos hjemmside 

Bilproducenter fra Kina
Etableret i 1992
Shenyang
Bilmærker
Albert Hauck

Albert Heinrich Friedrich Stephan Ernst Louis Hauck (født 9. december 1845 i Wassertrüdingen, død 7. april 1918) var en tysk teolog.

Efter studier i Erlangen og Berlin blev han 1874 præst i Frankenheim; 1878 udnævntes han til ekstraordinær, 1882 til ordentlig professor i kirkehistorie i Erlangen, og 1889 kom han i samme egenskab til Leipzig, hvor han virkede til sin død.

Hans studier angik især tysk kirkehistorie i middelalderen, og af hans store værk, Die Kirchengeschichte Deutschlands udkom bind I-V (2.-4. oplag 1896-1911), omfattende tiden indtil 1374. Mest kendt er hans navn blevet, fordi det er knyttet til Realencyklopädie für protestantische Theologie und Kirche, som han har besørget i 3. udgaven og selv skrevet et meget stort antal artikler til.

Kilder 
 

Kirkehistorikere fra Tyskland
Teologer fra Tyskland
Ansatte ved Erlangens Universitet
Ansatte ved Leipzigs Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Salmonsens
Chery

Chery er en kinesisk bilproducent, som blev grundlagt i 1997 i byen Wuhu i provinsen Anhui i Folkerepublikken Kina. De første biler, som kom i produktion i 1999, var baseret på platformen fra SEAT Toledo. I 2001 købte SAIC 20% af selskabet, som indtil da var ejet af byen Wuhu. Samme år blev firmaet Kinas første bileksportør, da man begyndte at sælge biler til Syrien.

Modeller 
 Chery QQ3
 Chery Cowin/Chery Flagcloud
 Chery Oriental Son/Chery Eastar
 Chery Tiggo
 Chery A5
 Chery V5
 Chery QQ6
 Chery Karry
 Chery Fulwin

Eksterne henvisninger 

 Officielt websted (på engelsk)

 
Etableret i 1997
Bilmærker
Anhui
Hulepadder

Hulepadder (Proteidae) er en familie af Halepadder. Familien indeholder to slægter: Proteus, der indeholder den enlige europæiske Hulepadde og Necturus, som indeholder 6 Nordamerikanske arter, der på trods af navnet Hulepadder ikke lever i huler (engelsk navn: mudpuppies).
Hulepadderne er karakteristiske ved at være neotene former, hvilket vil sige at de har bibeholdt træk fra larvestadiet i voksenformen. Det er i særlig grad fraværet af lunger og bibeholdelsen af ydre gæller. Gællerne er en tilpasning til et liv fuldstændigt i vand.

Klassifikation 
 Familie: Proteidae
 Slægt Proteus
 Hulepadde Proteus anguineus
 Slægt Necturus
 Necturus maculosus
 Necturus louisianensis  
 Necturus alabamensis
 Necturus beyeri
 Necturus lewisi
 Necturus punctatus
Almindelig tornblad

 
Almindelig Tornblad (Ulex europaeus) - ofte blot kaldt Tornblad - er en 60-200 cm høj busk, der i Danmark vokser på f.eks. sandede overdrev. Blomsterne dufter af karamel og bliver bestøvet af humlebier. Planten meget giftig på grund af indholdet af alkaloidet cytisin.

På grund af sin modstandsdygtighed overfor kreaturbid, sin brandfarlighed og frøenes bestandighed i jorden anses arten for at være besværlig, tenderende mod landskabsukrudt
.

Beskrivelse 
Tornblad er en løvfældende, tornet, stivgrenet og tæt forgrenet busk. Barken er først lysegrøn og furet. Senere bliver den lysebrun og lidt afskallende. Gamle grene får en grålig, opsprækkende bark. Knopperne er spredstillede, smalt ægformede og tæt hårklædte. De sidder næsten skjult ved foden af de kraftige grentorne. Bladene er trekoblede i kimstadiet, men senere bliver de oprullede og spidst nåleagtige. Både kortskud og blade er omdannet til torne.

Blomstringen foregår over en lang periode i april-juli med tyngdepunkt i maj, hvor man finder 1-3 blomster ved bladhjørnerne. De enkelte blomster er 5-tallige og uregelmæssige (typiske ærteblomster) med gule kronblade. Frugterne er smalt ægformede bælge med 2-3, næsten sorte frø.

Rodnettet består af en kraftig pælerod og et veludviklet siderodssystem.

Højde x bredde og årlig tilvækst: 2,00 x 3,00 m (20 x 30 cm/år).

Indholdsstoffer 
Med et indhold af op til 1% cytisin er planten meget giftig. Desuden indeholder den anagyrin, metylcytisin, flavonoider og lecitin.

Voksested 

Planten har sit naturlige udbredelsesområde i de kystnære dele af Vesteuropa, Makaronesien og Nordafrika. Desuden er den naturaliseret i snart sagt alle egne af kloden, hvor der er fugtigt, tempereret klima. I Danmark findes den hist og her, især i Vestjylland. Ganske almindelig på de højere del af Starup Hede ved Haderslev langs sydsiden af fjorden.

Tornblad er pionerplante efter brand. Desuden er den modstandsdygtig overfor kreaturbid, og derfor findes den ofte på overdrev, i moser og heder og langs kysterne, dvs. alle steder, hvor der er lysåbent med en næringsfattig og svagt sur jord.

På nedbrudt eller overgræsset jord i store dele af den østlige side af Storbritannien danner denne art krat. Den vokser på stenet bund sammen medd bl.a. Alm. Brombær, Vedbend, Ørnebregne, Engriflet Hvidtjørn, Havtorn og Slåen

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Buske
Tørketålende planter
Ukrudtsplanter
Gule blomster
Misosuppe

Misosuppe er en næringsrig japansk suppe som indeholder miso og dashi. Miso er en pasta af bl.a sojabønner og dashi er en fiskeboullion. Suppen tilberedes gerne med grønsager, men spises også med tang, tofu, nudler, fisk og ris.

Misosuppe serveres ofte sammen med sushi eller sashimi på japanske restauranter.

Mad fra Japan
Supper
Tomatsuppe

Tomatsuppe er en suppe lavet af tomater. Den serveres både varm og kold og er ofte brugt som ingrediens i mere avancerede retter.

Tomatsuppe kan både indtages som en madret og som en drik.

Supper
Tomat
Christian Waagepetersen

Christian Waagepetersen (ved dåben: Christian Waage Petersen) (6. september 1787 i København – 23. november 1840 sammesteds) var en dansk købmand og en central mæcen i den danske guldalder.

Han blev født i København og var søn af vinhandler, borgerkaptajn Lorentz Christian Petersen (1764 – 7. april 1829) og Sophie Magdalene Worm (1765 – 21. april 1832). Efter at have uddannet sig på handelskontorer i udlandet vendte han hjem 1808 og tog borgerskab som vinhandler i København; her drev han en stor forretning, blev kgl. hofvinhandler og fik forskellige tillidshverv. Han var en dannet mand med mange interesser, navnlig i musikalsk retning. Hans smukke gård i Store Strandstræde var samlingsstedet for datidens mest ansete musikere, og flere af disse støttede han på forskellig måde. Han lod også maleren Wilhelm Bendz udføre det kendte Waagepetersenske familiebillede (1830, Statens Museum for Kunst), og efter Bendz' død blev Wilhelm Marstrand knyttet til familien og udførte det lige så kendte familiebillede (1836, Frederiksborgmuseet), hvor stemningen er endnu mere uformel, samt Et musikalsk aftenselskab hos grosserer, vinhandler Waagepetersen (1834, sammesteds), hvor musikken er i centrum (litografi derefter af C.C. Andersen 1878, til maleriet findes også tegnet og malet forarbejde 1834). Marstrand har også ladet Waagepetersen optræde på et maleri af Moritz Salomon og på skitse 1838 og maleri 1839 af romerske borgere i osteri.

Blandt de øvrige gengivelser af Waagepetersen findes et stik af Edme Quenedey des Ricets, maleri af Christian Horneman fra 1811, maleri af Louis Aumont fra 1829. To litografier af Wilhelm Heuer, det ene med hustru, det andet 1832. Buste af H.W. Bissen fra 1841 (Statens Musem for Kunst, Frederiksborgmuseet og Københavns Museum).

Waagepetersen var en af de første, som fik navneforandring, idet han i 1831 fik kongelig bevilling til at forene sit fornavn Waage med sit slægtnavn. Han blev Ridder af Dannebrog 1828 og fik rang med 3. klasse nr. 8 1831. 1838 blev han etatsråd og døde 23. november 1840.

Hans hustru Albertine Emerentze Schmidt, som han var blevet gift med 18. november 1809, døde 15. november 1864; hun var datter af en københavnsk grosserer Schmidt.

Han er begravet på Garnisons Kirkegård.

Vinforretningen blev overtaget af sønnen Mozart Waagepetersen.

Kilder 
 Sofus Elvius, "Christian Waagepetersen", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Niels Christian Øst, Materialier til et dansk biographisk-literarisk Lexicon, nr. 69.
 Carl Thrane, Danske Komponister, s. 189.

Riddere af Dannebrog
Filantroper fra Danmark
Danskere i 1800-tallet
Personer fra København
Købmænd fra Danmark
Personer i Dansk Biografisk Leksikon
Mæcener fra Danmark
Sjtji

Sjtji (, ) er en russisk suppe baseret på kål. I tillæg til kål bruges ofte surkål og andre grønsager. Det er almindeligt at tilsætte smetana før servering. Der findes også varianter med forskellige typer kød, typisk okse- eller skinkekød.

Eksterne henvisninger 

Supper
Mad fra Rusland
Eduardo Noriega

Eduardo Noriega Gómez, (født 1. august 1973) er en spansk skuespiller. Han spiller blandt andet med i The Devils Backbotte hvor han har hovedrollen som Jacinto.

Eksterne henvisninger 

 

Skuespillere fra Spanien
Sportskage

Sportskage er en lagkage, oprindelig fra konditoriet La Glace i København. Kagen består af en makronbund med en stor mængde nougatblandet flødeskum ovenpå, og er pyntet med vandbakkelser (profiteroles).

Kagen blev fremstillet første gang som rekvisit til Otto Benzons satiriske anti-Estrupske teaterstykke Sportsmænd, der havde premiere den 18. november 1891 på Folketeatret i Nørregade.

Kilder

Kager
Mad fra Danmark
EuroEyes

EuroEyes International Eye Clinics er en sammenslutning af 28 øjenklinikker i Danmark, Tyskland, Hongkong og Kina med sit hovedsæde i Hamborg.

Den første klinik blev grundlagt af Jørn Slot Jørgensen i 1993, der fortsat er koncerndirektør. Med Lars Jannik Boberg-Ans blev aktiviteterne udvidet til Danmark. I 2013 åbnede man i Kina.

Eksterne henvisninger 
 Euroeyes' officielle hjemmeside 
 Om EuroEyes

Sundhedsvirksomheder i Danmark
Etableret i 1993
Madum Sø

Madum Sø er med  et areal på 204 ha den næststørste sø i Himmerland. Det er en såkaldt lobeliesø med rent, næringsfattigt vand. Den er op til 7,5 meter dyb og er formentlig opstået som et dødishul. Den ligger i den østlige ende af Rold Skov mellem Skørping og Astrup. Søen er et populært badested for både lokalbefolkningen og turister i området. 

Ifølge et gammelt sagn, så skulle der engang have ligget et slot ude i midten af søen. Men under en storm forsvandt slottet ned i søen.

Under krigen blev søen benyttet som pejlemærke i forbindelse med nedkastninger. Den blev kun anvendt fire gange, idet den sidste nedkastning førte til opdagelse, hvor Niels Erik Vangsted omkom og Poul Kjær Sørensen blev taget til fange og henrettet.

Madum Sø og de nærmeste skovklædte omgivelser samt den nærliggende Langmose, i alt 400 ha, blev fredet i 1986. Den er en del af Natura 2000-område 18 Rold Skov, Lindenborg Ådal og Madum Sø og er både habitatområde og fuglebeskyttelsesområde.

Noter

Eksterne kilder og henvisninger

 Natura 2000: 18 Rold Skov, Lindenborg Ådal og Madum Sø
 roldskovmuseerne.dk
 Dofbasen

Fredede arealer i Danmark
EU-habitatområder i Danmark
Fuglebeskyttelsesområder i Danmark
Søer i Mariagerfjord Kommune
Søer i Rebild Kommune
Rold Skov
Refraktiv kirurgi

Refraktiv kirurgi er en korrektion af synsfejl ved at korrekt vis at forandre øjets forbindelse mellem hornhinde og nethinde.

Formål 
Med refraktiv kirurgi kan man foretage øjenoperationer, som har som mål, at patienten undgår at bruge kontaktlinser eller briller. Refraktiv kirurgi kaldes også LASIK. Man laserbehandler øjet med computerstyrede metoder, såsom LASEK/ELSA, LASIK eller Small Incision Lenticular Extraction. Alternativt bruger man også andre metoder såsom med RLE operation eller lign.

Se også 
 Brydningsindeks
 Refraktion
 Laserkirurgi

Øjenkirurgi
Truvo

Truvo (tidligere World Directories) er et multinationalt firma, der har specialiseret sig i lokal søgning og reklamer i fem lande. Dets mest kendte produkter omfatter Internet hjemmesider med navn og firmadatabaser (De Gule Sider) hjemmesider samt lignende offline udskrevne registre.

Beskrivelse 
Truvo, tidligere World Directories er en større internatonal virksomhed bestående af 1.400 medarbejdere og med en førende markedsrepræsentation i fem forskellige lande. De online og offline registre er brugt af mere en 10 millioner personer hver måned. Markedsstrategien består i at servicere en samling informationsregistre der hjælper virksomheder med på en let og tilgængelige facon at komme i kontakt med købere, til hvilke formål der vedligeholdes en vifte af services på forskellige platforme; papir, internet, telefon/mobil. Truvo er på nuværende tidspunkt på markedet i Belgien, Portugal, Irland samt delvist i Sydafrika og Puerto Rico.

Eksterne henvisninger 
 Truvo 

Virksomheder fra Belgien
Laserkirurgi

Laserkirurgi er kirurgi ved hjælp af computerstyret laser, som er ekstremt præcis til at operere og skære med.

Laserkirurgi til øjenoperationer 
Laserkirurgi ved øjenoperationer bruger man bl.a. LASIK, iristracking, Femto-LASIK, iLASIK, LASEK, PRK samt anden refraktiv kirurgi

Se også 
 Nærsynethed
 Langsynethed

Kirurgiske behandlinger